IP วิ่ง 9% โบรกฯเคาะเป้า 26 บ. คาดกำไรปี 65 โต 82% รับธุรกิจกัญชง-ออนไลน์หนุน
IP วิ่ง 9% โบรกฯเคาะเป้า 26 บ. คาดกำไรปี 65 โต 82% คาดรับปัจจัยหนุนจากรอเปิดตัวสินค้าเกี่ยวกัญชง คาดเปิดตัวภายในครึ่งปีหลัง ขณะที่ธุรกิจขายออนไลน์ร่วมทุนกับ OTO คาดได้รูปแบบชัดเจนภายในครึ่งปีแรก
19 ม.ค. 2565

ผู้สื่อข่าวรายงานว่า วันนี้ (19 ม.ค.2565) ราคาหุ้น บริษัท อินเตอร์ ฟาร์มา จำกัด (มหาชน) หรือ IP ณ เวลา 11:34 น. อยู่ที่ระดับ 20.60 บาท บวกไป 1.70 บาท หรือขึ้นไป 8.99% โดยทำจุดสูงสุดที่ระดับ 20.60 บาท และทำจุกต่ำสุดที่ระดับ 19.40 บาท ด้วยมูลค่าการซื้อขาย 66.77 ล้านบาท

บล.เคจีไอ ระบุในบทวิเคราะห์ว่า แนะนำ “ซื้อ” IP ให้ราคาเป้าหมาย 26 บาท มีการคาดกำไรปี 2565 โต 82% เมื่อเทียบกับงวดเดียวกันของปีก่อน และทำให้ Forward PE ลดลงเหลือ 35.7 เท่า จาก 35 เท่าบนประมาณการกำไรปี 2564 ซึ่งประเมินว่าประมาณการฯปี 2565 มี Upside จากการเปิดตัวสินค้าที่เกี่ยวข้องกับกัญชง คาดเปิดตัวภายในครึ่งหลังของปี 2565
นอกจากนี้ ธุรกิจขายออนไลน์ ร่วมทุนกับ OTO คาดได้รูปแบบชัดเจนภายในครึ่งแรกปี 2565 ที่คาดว่า Consensus ยังไม่ได้รวมในประมาณการฯ คาดรับ Sentiment บวกจากประเด็นการเตรียมปลดล๊อกกัญชง-กัญชาจากยาเสพติด
ส่วนสัญญาณเทคนิค ประเมินแนวรับ 18.80 บาท แนวต้าน 19.40 บาท หาก Breakout ผ่านแนวต้านนี้ไปได้ประเมินมีโอกาสทดสอบแนวต้านถัดไป 20.00-20.50 บาท ขณะที่ Stop loss 18.50 บาท